HPR is baie trots op die volgende meisies wat gekies is vir die Mpumalanga Hokkie spanne vir 2017. Baie geluk, ons hou julle dop en wens julle net die beste toe vir julle toere die komende vakansie.
Ons verloor die wedstryd 5-1. Alhoewel die telling teen ons was het die meisies gewys dat daar baie meer in hulle steek, die meisies het nie een keer terug gestaan of moed op gegee nie.
Op Saterdag 6 Mei 2017 het Hoërskool Piet Retief teen Hoërskool Ermelo te staan gekom! Dit is gewoonlik ’n wedstryd waarna ons nie uitsien nie, aangesien EHS se hokkie baie sterk is! Ten spyte hiervan was dit hiérdie PUK 16 wenners se mooiste wedstryd vir die jaar sover! Na afloop van die wedstryd het EHS se afrigter vir die span kom sê hoe mooi hulle gespeel het en dat hulle onkant gevang is, want hulle het ons onderskat! Dit is verseker ’n pluimpie vir HPR! Dit het meer soos ’n tenniswedstryd gelyk, want die doele het heen en weer geklap. Die uitdrukking “We did’nt lose, we just ran out of time”, was nog nooit so waar nie! Ons verloor ongelukkig 3-4. Die doele is geskiet deur Isabella Klingenberg en Phiwo Nyawo. Spelers van die wedstryd was die doelwagter, Marita Prins en Cebo Nkosi.